[{"text_idx": "#000000", "text": "Udal hauteskundeetarako galdetegi laburra: Mikel Kolomo"}, {"text_idx": "#000002", "text": "Lizarrak dituen arazoak eta beharrak kontuan hartuz, zer egingo zenuke alkatetza eskuratuko bazenute?\nZein balorazio egiten duzue orain arte euskararen alorrean Udaletik egin diren politiken inguruan? Eta zer proposamen duzue 2023-2027 legealdirako?\nKotarroren irakurleak euskaldunak dira, euskaraz jo nahi badute zuen udal taldearengana, norengana egin dezakete?"}, {"text_idx": "#000003", "text": "Estella-Lizarrako udalerako Alkatetzarako EH Bilduko hautagaia"}, {"text_idx": "#000005", "text": "Horrela, hauteskunde hauetarako EH Bilduk aurkezten duen taldea esperientzia duen taldea da baina baita ilusioz beteriko taldea, jende berriarekin eta gauza berriak egiteko grina duen jendearekin. Alkatetza eskuratuko bagenu, hortaz, orain arte martxan jarritako hamaika proiektuei jarraipena emateko aukera izango genuke, bai zein beste hainbat proiektu aurrera eramateko aukera zabaldu ere; horien artean, Los Llanos parkearen garapen orokorra, alde zaharraren suspertzea, zaintzaren ikuspegi munizipalistaren hauspotzea edo parte-hartzea bermatuko duten politiken garapenarekin jarraitzea."}, {"text_idx": "#000007", "text": "Honetaz gain, euskararen erabilpena sustatzea eta sailen arteko zeharkako lan horretan euskarak izaera integratzailea izatea bermatu behar da. Azken zortzi urteetan, euskaraz egiten diren ekintzek gorakada handia izan dute, eta zentzu berean egin behar dugu lan hemendik aurrera."}, {"text_idx": "#000008", "text": "3. Zerrendan aurkezten garenon %100ak du euskararen ezagutza eta %85 inguruk du euskararen erabilpen maila osoa. Honez gain, zerrendan lehendabiziko 10 postuetan aurkezten garenon artean denok gara euskal hiztunak. Hots, ez dut uste arazorik izango denik EH Bilduko inorekin euskaraz egin ahal izateko."}, {"text_idx": "#000013", "text": "Irailaren 29an nerabeentzako heziketa sexualeko tailerrak euskaraz"}]